Diari Oficial de la Generalitat Valenciana


Sumari del DOGV 3385, del 02-12-1998 (1998/10279)

ORDRE de 16 de novembre de 1998, de la Conselleria de Medi Ambient, per la qual es declaren 14 microreserves vegetals a la província de Castelló.
-------------------------------------------------------------------------------------------------------------------------------------------------

### Dades del document

Número de DOGV
:   3385

Data del DOGV
:   02-12-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/10080


Data del document
:   16-11-1998

Organisme emissor
:   Conselleria de Medi Ambient

Tipus de document
:   Ordre

ORDRE de 16 de novembre de 1998, de la Conselleria de Medi Ambient, per la qual es declaren 14 microreserves vegetals a la província de Castelló. [1998/S10292]
  
Mitjançant el Decret 218/1994, de 17 d'octubre, del Govern Valencià (DOGV núm. 2.379, de 3 de novembre de 1994), es va crear la figura de protecció d'espècies denominada microreserva vegetal.
  
Posteriorment, l'Ordre de 7 de desembre de 1995, de la Conselleria d'Agricultura i Medi Ambient (DOGV núm. 2.658, de 2 de gener de 1995), va establir la regulació de la senyalització d'aquestes microreserves.
  
Els distints estudis realitzats durant diversos anys per investigadors especialistes sobre la situació de les poblacions dels tàxons vegetals endèmics, rars o amenaçats en l'àmbit de la Comunitat Valenciana, han orientat sobre les prioritats per a l'establiment de microreserves.
  
Prospeccions recents sobre terrenys de titularitat pública han acabat de perfilar les parcel·les que es consideren òptimes per a formar part de la xarxa de microreserves de flora de la Comunitat Valenciana.
  
Durant la tramitació d'aquesta ordre s'han complit els passos procedimentals establits en l'article cinqué del Decret 218/1994, i totes les microreserves que es declaren compleixen els requisits exigits en l'article tercer d'aquest decret.
  
Per tot l'anterior, vist el que estableix el Decret 218/1994, de 17 d'octubre, del Govern Valencià, pel qual es crea la figura de protecció d'espècies denominada microreserva vegetal i a proposta de la Direcció General per al Desenvolupament Sostenible,
  
ORDENE
  
Primer
  
Es declaren a la província de Castelló les 14 microreserves vegetals enunciades a continuació:
  
Illa Ferrera
  
Illa Foradada
  
Salt de Robert
  
Font de l'Ombria
  
Punta de Solà d'en Brull
  
Pouet de Fèlix
  
Tossal de Mitjavila
  
Bovalar de Cinctorres
  
Barranc de la Pegunta
  
El Tajar
  
Pic Espadà
  
Olmeda de Fuente la Reina
  
Santa Bárbara de Pina
  
Torre de la Colomera
  
Aquestes microreserves queden definides en l'annex I, on s'especifiquen els següents termes:
  
Denominació
  
Límits
  
Superfície projectada, mesurada en hectàrees
  
Terme municipal
  
Titularitat del terreny
  
Espècies i unitats de vegetació que són objecte prioritari de conservació. Per a les unitats de vegetació s'especifica el corresponent codi Natura 2000 de la Directiva 97/62/CEE i del Reial Decret 1.193/1998, de 12 de juny (BOE núm. 151, del 25.06.1998). Els codis amb asterisc identifiquen tipus d'hàbitats prioritaris a nivell europeu.
  
Pla de gestió: actuacions de conservació i limitacions d'ús
  
Segon
  
No es consideraran com a part de les microreserves, les pistes forestals o carreteres i les construccions (edificacions, vèrtexs geodèsics, antenes...) preexistents dins dels límits establits per a cadascuna d'aquestes.
  
Tercer
  
D'acord amb l'Ordre de 7 de desembre de 1995, de la Conselleria d'Agricultura i Medi Ambient, per la qual es regula la senyalització de les microreserves de flora (DOGV núm. 2.658, de 2 de gener de 1995), es procedirà a la instal·lació dels corresponents senyals i elements d'indicació de límits.
  
Quart
  
Sense minva de la possibilitat d'aplicar altres mesures addicionals, la conservació de la microreserva comportarà l'execució de les actuacions indicades en els plans de gestió, dins de les possibilitats que permeten les lleis anuals de pressupostos generals de la Generalitat Valenciana. Igualment, per a l'adequada conservació i gestió, s'estableixen, en els plans de gestió, limitacions d'ús.
  
Cinqué
  
L'existència de la microreserva no implica cap prohibició per a l'exercici de la caça. No obstant això, a iniciativa dels titulars de l'aprofitament cinegètic, tramitada i informada des del servei territorial, podrà establir-se una resolució de la Direcció General per al Desenvolupament Sostenible per la qual s'eximisca del pagament de la part de matrícula del vedat corresponent a la superfície ocupada per la microreserva i al perímetre addicional que puguen proposar a l'efecte, que constituiran una zona de reserva cinegètica amb caràcter permanent, sense que això implique una reducció de la superfície del terreny tancat de què forma part.
  
Sisé
  
Per evitar el trepig generalitzat de les microreserves, que podria perjudicar el normal desenvolupament de les poblacions de plantes rares, endèmiques o amenaçades, queda prohibit eixir-se'n de les sendes o camins existents. Atés el paper substancial que els invertebrats i els fongs tenen a l'hora d'assegurar el correcte funcionalisme de les microreserves, en queda prohibida la captura o recol·lecció. Es podran autoritzar excepcions a aquestes prohibicions generals amb fins educatius, científics o conservacionistes.
  
Seté
  
Correspon la gestió d'aquestes microreserves al Servei Territorial de la Conselleria de Medi Ambient a Castelló. Igualment, correspon al director territorial concedir les autoritzacions corresponents per al desenvolupament d'activitats educatives, científiques i conservacionistes que s'hagen de fer en la microreserva, o per a l'alçament excepcional de prohibicions establides en aquesta ordre. En el cas que es tracte de peticions d'activitats per a diverses zones entre les quals estiga inclosa la microreserva, i que afecten dues o més províncies, correspondrà concedir les autoritzacions a la Direcció General per al Desenvolupament Sostenible.
  
València, 16 de novembre de 1998
  
El conseller de Medi Ambient,
  
JOSÉ MANUEL CASTELLÁ ALMIÑANA
  
Annex I
  
Microreserva: Illa Ferrera
  
Límits: la microreserva inclou tota l'Illa Ferrera, situada a l'arxipèlag de les Illes Columbretes.
  
Superfície projectada: 1,564 ha.
  
Terme municipal: Castelló de la Plana.
  
Titularitat: domini públic maritimoterrestre.
  
Espècies prioritàries: Medicago citrina, Lobularia marítima subsp. columbretensis.
  
Unitats de vegetació prioritàries:
  
Unitats de vegetació potencial -màquia de Pistacia lentiscus- (codi Natura 2000: 5330)
  
Pla de gestió:
  
Actuacions de conservació:
  
Seguiment poblacional i fitosanitari periòdic de la població de Medicago citrina i control biològic de les plagues d'aquesta.
  
Desenvolupament d'activitats encaminades a reforçar les poblacions de les espècies de la màquia potencial (fonamentalment Chamaerops humilis, Pistacia lentiscus i Smilax aspra).
  
Seguiment periòdic de la vegetació mitjançant mostratge fitosociològic, en especial per al matoll de màquia climàcica.
  
Recol·lecció periòdica de llavors de les espècies prioritàries i depòsit en un banc de germoplasma.
  
Limitacions d'ús:
  
Les generals establides en el Pla Rector de la Reserva Natural de les Illes Columbretes.
  
La direcció de la reserva, o en el seu cas els organismes competents de la Conselleria de Medi Ambient, podran exigir als qui realitzen activitats de qualsevol naturalesa a l'illa, que aporten un informe científic sobre les repercussions de l'activitat sobre la flora o vegetació; igualment, podran sotmetre a informe tècnic d'especialistes aquestes peticions, fins i tot en el cas de no exigir l'informe científic.
  
Microreserva: Illa Foradada
  
Límits: la microreserva inclou tota l'Illa Foradada, situada a l'arxipèlag de les Illes Columbretes.
  
Superfície projectada: 1,648 ha.
  
Terme municipal: Castelló de la Plana.
  
Titularitat: domini públic maritimoterrestre.
  
Espècies prioritàries: Medicago citrina, Reseda hookeri
  
Unitats de vegetació prioritàries:
  
Matolls de Medicago citrina i Lavatera arborea (codi Natura 2000: 1420, transició a 5320).
  
Pla de gestió:
  
Actuacions de conservació:
  
Seguiment poblacional i fitosanitari de la població de Medicago citrina i control biològic de les plagues d'aquesta.
  
Estudi de les possibilitats de reintroducció d'espècies d'extinció recent (Chamaerops humilis).
  
Seguiment periòdic de la vegetació, en especial per al matoll de Lavatera arborea i Medicago citrina.
  
Recol·lecció periòdica de llavors de les espècies prioritàries i depòsit en un banc de germoplasma.
  
Limitacions d'ús:
  
Les generals establides en el Pla Rector de la Reserva Natural de les Illes Columbretes.
  
La direcció de la reserva, o en el seu cas els organismes competents de la Conselleria de Medi Ambient, podran exigir als qui realitzen activitats de qualsevol naturalesa a l'illa, que aporten un informe científic sobre les repercussions de l'activitat sobre la flora o la vegetació; igualment, podran sotmetre a informe tècnic d'especialistes aquestes peticions, fins i tot en el cas de no exigir l'informe científic.
  
Microreserva: Salt de Robert
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 840554 4511551
  
 2 272918 4511515
  
 3 406312 4511472
  
 4 487131 4511423
  
 5 078491 4511434
  
 6 527350 4511534
  
Superfície projectada: 0,851 ha.
  
Terme municipal: la Pobla de Benifassà.
  
Titularitat: forest de la Generalitat Valenciana Cs-1001, la Tenalla, número 2 del Catàleg de Forests d'Utilitat Pública.
  
Espècies prioritàries: Antirrhinum pertegasii, Arenaria conimbricensis subsp. viridis, Ilex aquifolium.
  
Unitats de vegetació prioritàries:
  
Comunitats rupícoles d'Antirrhinum pertegasii (codi Natura 2000: 8210).
  
Boixars de Buxus sempervirens amb Ilex aquifolium (codi Natura 2000: 5110, transició a 9380).
  
Pla de gestió
  
Actuacions de conservació:
  
Instal·lació d'un cartell informatiu amb recomanacions.
  
Cens i seguiment periòdic de la població d'Antirrhinum pertegasii.
  
Recol·lecció periòdica de llavors d'Antirrhinum pertegasii, Arenaria conimbricensis subsp. viridis, Hymenolobus procumbens subsp. pauciflorus i Sanicula europaea, i depòsit en un banc de germoplasma.
  
Realització d'experiències de reforçament poblacional d'Antirrhinum pertegasii.
  
Mostratge fitosociològic periòdic de les unitats de vegetació prioritàries existents.
  
Limitacions d'ús:
  
Queda prohibida la realització d'activitats d'escalada en tota la microreserva.
  
Queda prohibida la realització de marques o senyals amb pintura o altres materials indelebles en la microreserva.
  
Queda prohibida la realització d'aprofitaments fusters.
  
Els projectes de millora, ampliació o modificació de traçat de la pista forestal d'accés al Salt de Robert hauran d'evitar la producció d'alteracions significatives en la microreserva.
  
No podran realitzar-se aclarides o feines silvícoles dins de la microreserva, exceptuats els següents casos:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar d'un programa específic multianual.
  
c. Aclarides per a reducció de combustibilitat als voltants de la pista forestal.
  
En el cas que es dissenyen o realitzen als voltants aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en la qual aquestes activitats estiguen sensiblement atenuades.
  
Microreserva: Font de l'Ombria
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 140417 4511609
  
 2 333500 4511619
  
 3 145094 4511578
  
 4 304505 4511575
  
Superfície projectada: 0,351 ha.
  
Terme municipal: la Pobla de Benifassà.
  
Titularitat: forest de la Generalitat Valenciana Cs-1001, la Tenalla, número 2 del Catàleg de Forests d'Utilitat Pública.
  
Espècies prioritàries: Pinguicula dertosensis.
  
Unitats de vegetació prioritàries:
  
Comunitat de Pinguicula dertosensis (codi Natura 2000: 7220\*).
  
Pinars de pi negre (codi Natura 2000: 9530\*).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Seguiment de la evolució poblacional de Pinguicula dertosensis.
  
Recol·lecció periòdica de llavors de Pinguicula dertosensis i depòsit en un banc de germoplasma.
  
Mostreig fitosociològic periòdic de les unitats de vegetació prioritàries existents.
  
Limitacions d'ús:
  
Queda prohibida la realització d'aprofitaments fusters.
  
Es prohibeix realitzar actuacions i obres de canalització d'aigua o d'altres en aquest lloc i l'entorn immediat, que puguen generar una disminució del cabal de la Font de l'Ombria o afectar físicament el sistema de tobes calcàries i zones de filtratge que l'envolten.
  
Els projectes de millora, ampliació o modificació de traçat de la pista forestal d'accés a la Font de l'Ombria hauran d'evitar la producció d'alteracions significatives en la microreserva.
  
No podran realitzar-se aclarides o feines silvícoles dins de la microreserva, exceptuats els casos següents:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar de un programa específic multianual.
  
c. Aclarides per a la reducció de combustibilitat en les immediacions de la pista forestal.
  
En el cas que es dissenyen o realitzen en les immediacions aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en el qual aquestes activitats estiguen sensiblement atenuades; s'exceptuen d'aquesta obligació les zones situades més enllà de les pistes forestals que voregen la microreserva.
  
Microreserva: Punta de Solà d'en Brull
  
Límits: la microreserva queda delimitada pel polígon els vèrtex tenen les següents coordenades UTM sobre el fus 30:
  
Vèrtex X Y
  
 1 191442 4511459
  
 2 847749 4511282
  
 3 266091 4511242
  
 4 275933 4511140
  
 5 064792 4511224
  
 6 022306 4511418
  
Superfície projectada: 2,123 ha.
  
Terme municipal: la Pobla de Benifassà.
  
Titularitat: forest de la Generalitat Valenciana Cs-1001, la Tenalla, número 2 del Catàleg de Forests d'Utilitat Pública.
  
Espècies prioritàries: Antirrhinum pertegasii, Hieracium laniferum, Knautia rupicola.
  
Unitats de vegetació prioritàries:
  
Comunitats rupícoles de Antirrhinum pertegasii (codi Natura 2000:8210).
  
Pastius de Brachypodium sp. pl. amb Knautia rupicola o Satureja innota (codi Natura 2000: 6220\*).
  
Pinars de pi negre (codi Natura 2000: 9530\*).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Manteniment de les mesures generals de limitació física per a l'accés de vehicles al barranc de la Punta de Solà d'en Brull.
  
Cens i seguiment periòdic de la població de Antirrhinum pertegasii.
  
Recol·lecció periòdica de llavors de Antirrhinum pertegasii, Hieracium laniferum i Knautia rupicola i depòsit en un banc de germoplasma.
  
Mostreig fitosociològic periòdic de les unitats de vegetació prioritàries existents.
  
Limitacions d'ús:
  
Queda prohibida la realització d'activitats d'escalada en tota la microreserva.
  
Queda prohibida la realització de marques o senyals amb pintura o altres materials indelebles en la microreserva.
  
Queda prohibida la realització d'aprofitaments fusters.
  
Els projectes de millora, ampliació o modificació de traçat de la pista forestal de la Punta de Solà d'en Brull hauran d'evitar la producció d'alteracions significatives en la microreserva.
  
No podran efectuar-se aclarides o feines silvícoles dins de la microreserva, exceptuats els casos següents:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar d'un programa específic multianual.
  
c. Aclarides per a reducció de combustibilitat en les immediacions de la pista forestal.
  
En el caso que es dissenyen o realitzen en les immediacions aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en el qual aquestes activitats estiguen sensiblement atenuades; s' exceptuen d'aquesta obligació les zones situades més enllà de la pista forestal propera.
  
Microreserva: Pouet de Fèlix
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 252764 4508988
  
 2 107753 4509011
  
 3 651111 4509003
  
 4 203389 4508909
  
 5 187291 4508856
  
 6 533930 4508904
  
Superfície projectada: 1,193 ha.
  
Terme municipal: la Pobla de Benifassà.
  
Titularitat: forest de la Generalitat Valenciana Cs-1001, la Tenalla, número 2 del Catàleg de Forests d'Utilitat Pública.
  
Espècies prioritàries: Salix tarraconensis, Arenaria conimbricensis subsp. viridis, Hieracium laniferum, Ilex aquifolium, Knautia rupicola.
  
Unitats de vegetació prioritàries:
  
Vegetació rupícola amb Salix tarraconensis (codi Natura 2000: 8210).
  
Vegetació de penyalar amb Valeriana tripteris (codi Natura 2000: 8130).
  
Pinars de pi negre i mixtes (codi Natura 2000: 9530\*).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Mostreig fitosociològic periòdic de les unitats de vegetació prioritàries.
  
Posada a punt de tècniques de reforçament poblacional de Salix tarraconensis.
  
Vigilància de l'efecte de l'activitat de Capra hispanica o altres herbívors sobre la vegetació.
  
Recol·lecció periòdica de llavors de Salix tarraconensis, Arenaria conimbricensis subsp. viridis, Hieracium laniferum, Hieracium loscosianum, Ilex aquifolium, Knautia rupicola, i Teucrium aureum. Depòsit en un banc de germoplasma.
  
Limitacions d'ús:
  
Queda prohibida la realització d'activitats d'escalada en tota la microreserva.
  
Queda prohibida la realització d'aprofitaments fusters.
  
Queda prohibit l'estacionament de vehicles en la cuneta de la carretera Cs-V-3103 que confronta amb la microreserva, amb excepció dels corresponents a vigilància i conservació de la zona o a activitats científiques autoritzades.
  
No podran efectuar-se aclarides o feines silvícoles dins de la microreserva, exceptuats els casos següents:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar d'un programa específic multianual.
  
c. Aclarides per a reducció de combustibilitat en les immediacions de la carretera, sense que aquests puguen afectar els exemplars de Salix tarraconensis.
  
En el cas que es dissenyen o realitzen en les immediacions aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública aigües amunt de la carretera Cs-V-3103, en el qual aquestes activitats estiguen sensiblement atenuades.
  
Atesa la situació crítica de les poblacions valencianes de Salix tarraconensis, amb elevat risc d'extinció, els organismes competents en l'execució de projectes d'ampliació, millora o remodelació del paviment de la carretera Cs-V-3103, hauran de comunicar amb suficient antelació a la Direcció General per al Desenvolupament Sostenible de la Conselleria de Medi Ambient l'inici de la redacció de projectes específics a l'efecte. Es recorda a aquests organismes que aquestes obres no podran afectar la microreserva.
  
Microreserva: Tossal de Mitjavila
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 733604 4511203
  
 2 052227 4511125
  
 3 928319 4511119
  
 4 835696 4511013
  
 5 535726 4510935
  
 6 421437 4510977
  
 7 654205 4511038
  
 8 652481 4511169
  
Superfície projectada: 3,576 ha.
  
Terme municipal: la Pobla de Benifassà.
  
Titularitat: forest propietat de l'Ajuntament de la Pobla de Benifassà, Cova de la Mestra, número 26 del Catàleg de Forests d'Utilitat Pública.
  
Espècies prioritàries: Armeria fontqueri, Prunus prostrata, Hieracium loscosianum, Knautia rupicola, Lonicera pyrenaica.
  
Unitats de vegetació prioritàries:
  
Comunitat rupícola de penyals calcaris d'ombria (codis Natura 2000: 8210 i 8310).
  
Pastius vivaços sobre penyalars, amb diverses espècies endèmiques, rares o amenaçades -Knautia rupicola, Saxifraga cuneata, Thalictrum minus, Valeriana tripteris- (codi Natura 2000: 6210).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Cens i seguiment periòdic de la població d'Armeria fontqueri.
  
Recol·lecció periòdica de llavors d'Alyssum montanum, Armeria fontqueri, Biscutella fontqueri, Hieracium loscosianum, Knautia rupicola, Saxifraga cuneata i Thalictrum minus. Depòsit en un banc de germoplasma.
  
Mostreig fitosociològic periòdic de les unitats de vegetació prioritàries existents.
  
Limitacions d'ús:
  
Queda prohibida la realització d'activitats d'escalada en tota la microreserva.
  
Los projectes de millora, ampliació o modificació de traçat de les pistes forestals properes hauran d'evitar la producció d'alteracions significatives en la microreserva.
  
En el cas que s'observe que l'activitat tradicional de pastoreig oví cause danys significatius a la vegetació o a les espècies de major interés, podran establir-se mesures específiques per evitar o reduir l'impacte.
  
Microreserva: Bovalar de Cinctorres
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 824197 4494437
  
 2 858922 4494565
  
 3 295066 4494812
  
 4 660772 4494762
  
 5 179737 4494525
  
Superfície projectada: 3,711 ha.
  
Terme municipal: Cinctorres.
  
Titularitat: forest propietat de l'Ajuntament de Cinctorres, Bovalar i Sellumbres, números 24-25 del Catàleg de Forests d'Utilitat Pública.
  
Espècies prioritàries: Ilex aquifolium, Paeonia officinalis subsp. microcarpa, Polygonatum odoratum, Viburnum lantana, Viola willkommii.
  
Unitats de vegetació prioritàries:
  
Rouredes del Maestrat (codi Natura 2000: 9240, transició a 9380).
  
Pinars de pi negre (codi Natura 2000: 9530\*).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Recol·lecció periòdica de llavors de Ilex aquifolium, Paeonia officinalis subsp. microcarpa, Polygonatum odoratum, Viburnum lantana i Viola willkommii. Depòsit en un banc de germoplasma.
  
Cens i seguiment periòdic de les espècies prioritàries.
  
Mostreig fitosociològic periòdic de les unitats de vegetació prioritàries existents.
  
Limitacions d'ús:
  
Queda prohibida la realització d'aprofitaments fusters.
  
No podran efectuar-se aclarides o feines silvícoles dins de la microreserva, exceptuats els casos següents:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar d'un programa específic multianual.
  
En el cas que es dissenyen o realitzen en les immediacions aclarides de vegetació o altres mesures de reducció de la combustibilitat, es respetarà un radi mínim de 100 metres al voltant del perímetre de la microreserva dins de la forest d'utilitat pública, en el qual aquestes activitats estiguen sensiblement atenuades.
  
Microreserva: Barranc de la Pegunta
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 990176 4458587
  
 2 395172 4458591
  
 3 970550 4458508
  
 4 336560 4458367
  
 5 884300 4458403
  
 6 296211 4458151
  
 7 291845 4458067
  
 8 478736 4457919
  
 9 068248 4457872
  
 65 856693 4458279
  
 17 383659 4458447
  
 79 257604 4458500
  
 80 002144 4458550
  
Superfície projectada: 11,040 ha.
  
Terme municipal: Vistabella del Maestrat.
  
Titularitat: forest de la Generalitat Valenciana Cs-1002, Sant Joan de Penyagolosa, número 1 del Catàleg de Forests d'Utilitat Pública.
  
Espècies prioritàries: Galanthus nivalis (inclosa en l'annex V de la Directiva Hàbitats 92/43/CEE), Hieracium valentinum, Ilex aquifolium, Taxus baccata.
  
Unitats de vegetació prioritàries:
  
Pinars de pi negre (codi Natura 2000: 9530\*).
  
Pinar de pi roig amb Taxus baccata i Ilex aquifolium (codi Natura 2000: 9530\* i transicions a 9580\* i a 9380).
  
Pastius amb Galanthus nivalis (codi Natura 2000: 6170).
  
Comunitat de penyals amb Hieracium valentinum (codi Natura 2000: 8210).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Cens i seguiment periòdic de les poblacions de Galanthus nivalis, Hieracium valentinum, Ilex aquifolium i Taxus baccata.
  
Recol·lecció periòdica de llavors de Galanthus nivalis i Hieracium valentinum. Depòsit en un banc de germoplasma.
  
Senyalització per a incrementar l'ús de la pista forestal propera com a alternativa a la utilització del barranc de la Pegunta en la ruta d'accés al pic de Penyagolosa.
  
Mostreig fitosociològic periòdic de les unitats de vegetació prioritàries existents.
  
Limitacions d'ús:
  
Queda prohibida la realització d'aprofitaments fusters.
  
Els projectes de millora, ampliació o modificació de traçat de la pista forestal d'accés al pic Penyagolosa hauran d'evitar la producció d'alteracions significatives en la microreserva.
  
Regulació de l'estacionalitat del pastoreig per evitar danys en la població de Galanthus nivalis.
  
No podran efectuar-se aclarides o feines silvícoles dins de la microreserva, exceptuats els casos següents:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar d'un programa específic multianual.
  
c. Aclarides per a reducció de combustibilitat en les immediacions de la pista forestal.
  
En el caso que es dissenyen o realitzen en les immediacions aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en el qual aquestes activitats estiguen sensiblement atenuades.
  
Microreserva: El Tajar
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 997564 4428596
  
 2 215432 4428397
  
 3 065438 4428395
  
 4 940557 4428417
  
 5 039993 4428311
  
 6 707766 4428168
  
 7 925363 4428187
  
 8 441813 4428365
  
Superfície projectada: 8,603 ha.
  
Terme municipal: Torralba del Pinar.
  
Titularitat: forest propietat de l'Ajuntament de Torralba del Pinar, Tajar, núm. 57 del Catàleg de Forests d'Utilitat Pública.
  
Espècies prioritàries: Ilex aquifolium, Taxus baccata, Cytisus villosus, Minuartia valentina.
  
Unitats de vegetació prioritàries:
  
Unitats en regeneració postincendi (actualment vegetació del tipus codi Natura 2000: 6220\*) dels tipus de vegetació següent:
  
Carrascars silicícoles amb Taxus baccata i Ilex aquifolium (codi Natura 2000: 9340 i transicions a 9580\* i 9380).
  
Bruguerars amb Cytisus villosus (codi Natura 2000: 4030).
  
Pinars de pinastre i estepars-bruguerars (codi Natura 2000: 4030, transició a 9530\*).
  
Sureres valencianes (codi Natura 2000: 9330).
  
Comunitats de penyalars (codi Natura 2000: 8130).
  
Vegetacions rupícoles amb Minuartia valentina (codi Natura 2000: 8220).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
En aquelles zones on es detecten fenòmens erosius, tallada de troncs morts sense retirada del terreny, ordenant-los en forma de dics o paraments per a contenció de l'erosió i ús de la macrofauna i microfauna.
  
Establiment d'una àrea tampó o banda de contacte amb la pista forestal propera, que s'haurà de sotmetre a extracció selectiva periòdica de les espècies més combustibles, al llarg de la regeneració postincendi. En la resta de la microreserva podrà realitzar-se l'extracció selectiva periòdica de Pinus pinaster en els primers anys a mesura que avance la regeneració de les comunitats de frondoses.
  
Seguiment periòdic general de la regeneració postincendi de la zona, establint parcel·les de mostreig fitosociològic periòdic.
  
Reforçament poblacional d'Acer opalus subsp. granatense, Taxus baccata i Ilex aquifolium.
  
Reintroducció d'espècies extingides a partir de les poblacions més properes.
  
Cens i seguiment periòdic de les poblacions de Minuartia valentina, Taxus baccata i Ilex aquifolium.
  
Recol·lecció periòdica de llavors de Minuartia valentina, Taxus baccata, Ilex aquifolium, Anthemis triumfetii, Hieracium compositum i Scrophularia tanacetifolia. Depòsit en un banc de germoplasma.
  
Limitacions d'ús:
  
Les establides en la normativa aplicable en el Parc Natural de la Serra d'Espadà, on es troba inclosa la microreserva.
  
Els projectes de millora, ampliació o modificació de traçat de la pista forestal propera hauran d'evitar la producció d'alteracions significatives en la microreserva.
  
Queda prohibit l'estacionament de vehicles en la cuneta de la carretera de Torralba del Pinar a Villamalur que confronta amb la microreserva, amb excepció dels corresponents a vigilància i conservació de la zona o a activitats científiques autoritzades.
  
Microreserva: Pic Espadà
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 282195 4420397
  
 2 684125 4420295
  
 3 342332 4420246
  
 4 590424 4420300
  
Superfície projectada: 1,021 ha.
  
Terme municipal: Alcudia de Veo.
  
Titularitat: forest de la Generalitat Valenciana Cs-1010, Serra Espadà, número 8 del Catàleg de Forests d'Utilitat Pública.
  
Espècies prioritàries: Minuartia valentina, Centaurea paui, Biscutella calduchii, Scrophularia tanacetifolia, Leucanthemopsis pallida subsp. virescens.
  
Unitats de vegetació prioritàries:
  
Coscollar silicícola (codi Natura 2000: 9340).
  
Estepar-bruguerars i pinars de pinastre (codi Natura 2000: 4030, transició a 9530\*).
  
Vegetació de penyals amb Minuartia valentina (codi Natura 2000: 8220).
  
Pastius anuals silicícoles (codi Natura 2.000: 6220\*).
  
Pla de gestió
  
Actuacions de conservació:
  
Instal·lació d'un cartell informatiu amb recomanacions.
  
Mostreig fitosociològic periòdic de les unitats de vegetació prioritàries.
  
Cens i seguiment periòdic de les poblacions de Leucanthemopsis pallida subsp. virescens i Minuartia valentina.
  
Recol·lecció periòdica de llavors de Minuartia valentina, Centaurea paui, Biscutella calduchii, Hieracium sabaudum, Hieracium compositum, Hieracium amplexicaule, Hieracium glaucinum, Silene mellifera, Jasione crispa subsp. sessiliflora, Saxifraga granulata, Scrophularia tanacetifolia, Leucanthemopsis pallida subsp. virescens, i depòsit en un banc de germoplasma.
  
Seguiment local de possibles processos d'hibridació natural en el gènere Hieracium establint, si cal, parcel·les permanents.
  
Limitació de l'accés de vehicles en l'últim ramal de la pista propera -que desemboca en el peu del pic Espadà- mitjançant col·locació d'un tancament.
  
Limitacions d'ús:
  
Les establides en la normativa aplicable en el Parc Natural de la Serra d'Espadà, on hi ha inclosa la microreserva.
  
Queda prohibida la realització d'aprofitaments fusters.
  
Queda prohibida la realització de marques o senyals permanents amb pintura o amb altres mitjans sobre les roques.
  
No podran efectuar-se aclarides o feines silvícoles dins de la microreserva, exceptuats els casos següents:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar de un programa específic multianual.
  
Els projectes de millora, ampliació o modificació del traçat de la pista forestal propera hauran d'evitar la producció d'alteracions significatives en la microreserva.
  
En el cas que es dissenyen o realitzen en les immediacions aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en el qual aquestes activitats estiguen sensiblement atenuades.
  
Microreserva: Olmeda de Fuente la Reina
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 574946 4437804
  
 2 095103 4437793
  
 3 983736 4437748
  
 4 750064 4437772
  
 5 111773 4437786
  
Superfície projectada: 0,139 ha.
  
Terme municipal: Fuente la Reina.
  
Titularitat: domini públic hidràulic.
  
Espècies prioritàries: Prunus mahaleb, Scrophularia tanacetifolia, Ulmus minor.
  
Unitats de vegetació prioritàries:
  
Bosc ripari d'oms (codi Natura 2000: 92A0).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Extracció parcial de peus morts d'Ulmus minor sota disseny experimental, establint parcel·les de mostreig. Seguiment del desenvolupament diferencial dels dos tipus de parcel·les (amb extracció de fusta o sense).
  
Seguiment i inspecció de les infeccions de grafiosi en Ulmus minor.
  
Execució de tractaments fitosanitaris contra la grafiosi d'Ulmus minor.
  
A partir de l'inici de producció de llavors d'Ulmus minor s'efectuarà la recol·lecció periòdica, depòsit en un banc de germoplasma i establiment d'una àrea de producció ex situ per a plantons lliures de grafiosi.
  
Reforçament poblacional d'Ulmus minor si s'aconsegueixen obtenir varietats resistents de material autòcton ibèric o de la província de vegetació valencianocatalanoprovenzal.
  
Mostreig fitosociològic periòdic de les unitats de vegetació prioritàries.
  
Cens i seguiment periòdic de les poblacions d'espècies prioritàries.
  
Recol·lecció periòdica de llavors de les espècies prioritàries i depòsit en un banc de germoplasma.
  
Limitacions d'ús:
  
El tractament de lluita contra la grafiosi no podrà comportar la introducció d'espècies al·lòctones d'Ulmus.
  
Microreserva: Santa Bárbara de Pina
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vèrtex X Y
  
 1 147658 4434030
  
 2 491805 4433787
  
 3 513668 4433877
  
 4 113399 4434031
  
 5 547751 4434066
  
Superfície projectada: 4,864 ha.
  
Terme municipal: Pina de Montalgrao.
  
Titularitat: forest propietat de l'Ajuntament de Pina de Montalgrao, Santa Bárbara, número 56 del Catàleg de Forests d'Utilitat Pública.
  
Espècies prioritàries: Quercus pyrenaica, Centaurea x sanctae-barbarae, Hieracium compositum, Leucanthemopsis pallida subsp. virescens.
  
Unitats de vegetació prioritàries:
  
Roureda iberollevantina (codi Natura 2000: 9230).
  
Vegetació rupícola i de fissures amb Centaurea x sanctae-barbarae (codi Natura 2000: 8220).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Mostreig fitosociològic periòdic de les unitats de vegetació prioritàries.
  
Cens i seguiment periòdic de les poblacions de Quercus pyrenaica i Centaurea x sanctae-barbarae.
  
Desenvolupament d'actuacions experimentals per a facilitar l'adquisició del port arbori en els peus de Quercus pyrenaica.
  
Reforçament poblacional de Quercus pyrenaica; la plantació o sembra de material provinent de zones properes requerirà un informe científic favorable.
  
Desenvolupament d'un estudi específic del possible origen hibridògen de Centaurea x sanctae-barbarae, posant en cultiu les llavors de l'espècie.
  
Recol·lecció periòdica de llavors de Quercus pyrenaica, Centaurea x sanctae-barbarae, Hieracium compositum, Hieracium glaucinum, Leucanthemopsis pallida subsp. virescens i depòsit en un banc de germoplasma.
  
Limitacions d'ús:
  
Queda prohibida la realització d'aprofitaments fusters.
  
Les activitats de millora del paviment de la pista forestal que divideix la microreserva no hauran d'afectar directament aquesta.
  
No podran realitzar-se aclarides o feines silvícoles dins de la microreserva, exceptuats els casos següents:
  
a. Les extraccions per motius fitosanitaris o per a prevenció de danys per caiguda sobre les persones o les poblacions d'espècies protegides o amenaçades.
  
b. Aclarides del pinar postincendi, en el cas que la zona sofrira incendis forestals. Aquestes aclarides hauran de constar d'un programa específic multianual.
  
c. Aclarides per a reducció de combustibilitat en les immediacions de la pista forestal, sense que aquestes puguen afectar els exemplars de Quercus pyrenaica.
  
En el cas que es dissenyen o realitzen en les immediacions aclarides de vegetació o altres mesures de reducció de la combustibilitat, es respectarà un radi mínim de 100 metres al voltant del perímetre de la microreserva dins de la forest d'utilitat pública, en el qual aquestes activitats estiguen sensiblement atenuades.
  
Microreserva: Torre de la Colomera
  
Límits: la microreserva queda delimitada pel polígon els vèrtexs del qual tenen les següents coordenades UTM sobre el fus 30:
  
Vértice X Y
  
 1 192152 4438936
  
 2 756976 4438964
  
 3 194091 4438992
  
 4 344017 4438948
  
 5 394314 4438926
  
 6 403470 4438895
  
 7 440626 4438881
  
Superfície projectada: 0,810 ha.
  
Terme municipal: Orpesa.
  
Titularitat: domini públic maritimoterrestre.
  
Espècies prioritàries: Leucojum valentinum, Centaurea saguntina, Erodium sanguis-christi, Limonium girardianum.
  
Unitats de vegetació prioritàries:
  
Pastius secs amb Leucojum valentinum (codi Natura 2000: 6220\*).
  
Matoll de penya-segats (codi Natura 2000: 1240).
  
Màquia termòfila litoral amb Ceratonia siliqua i Olea europaea (codi Natura 2000: 5330, tendència a 9320).
  
Pla de gestió:
  
Actuacions de conservació:
  
Instal·lació d'un cartell informatiu amb recomanacions.
  
Reintroducció d'espècies extingides (Limonium dufourii) a partir de la població coneguda més propera.
  
Cens i seguiment periòdic de les poblacions de Leucojum valentinum.
  
Recol·lecció periòdica de llavors de Leucojum valentinum, Centaurea saguntina, Erodium sanguis-christi i Limonium girardianum. Depòsit en un banc de germoplasma.
  
Mostreig fitosociològic periòdic de les unitats de vegetació prioritàries.
  
Eliminació de plantes exòtiques invasores: Aloe sp.
  
Eliminació de fems i altres restes abandonades per excursionistes i visitants.
  
Limitacions d'ús:
  
Queda prohibida l'escalada dins d'aquesta microreserva.
  
Queda prohibida la realització de marques o senyals permanents amb pintura o amb altres mitjans sobre les roques.